ଗଞ୍ଜାମ,୨୦/୮(ମନୋଜ ପାତ୍ର):ଦିଗପହଣ୍ଡି ନିର୍ବାଚନ ମଣ୍ଡଳୀ ଅନ୍ତର୍ଗତ ଦିଗପହଣ୍ଡି ଏନ.ଏ.ସି.ରେ ବସବାସ କରୁଥିବା ଶମ୍ଭୁ ପଣ୍ଡା ନାମକ ଜଣେ ୮୫ ବର୍ଷର ବୟସ୍କ ବ୍ୟକ୍ତି କରୋନା ସଂକ୍ରମଣରେ ଆକ୍ରାନ୍ତ ହୋଇ ବ୍ରହ୍ମପୁର ସ୍ଥିତ ଟାଟା କୋଭିଡ଼ କେୟାର ସେଣ୍ଟରେ ଭର୍ତି ହୋଇଥିଲେ । ଦୀର୍ଘ ୧୮ ଦିନ ଧରି ହସ୍ପିଟାଲରେ ଚିକିତ୍ସା ହେବା ପରେ ବର୍ତ୍ତମାନ ସୁସ୍ଥ ହେବା ସହ କରୋନାକୁ ମାତ୍ ଦେଇ ସେ ନିଜ ଘରକୁ ଫେରିଛନ୍ତି ଏବଂ ସ୍ୱାସ୍ଥ୍ୟବାନ ଅଛନ୍ତି । ତାଙ୍କ ଅସୀମ ଶକ୍ତି ପାଇଁ ତାଙ୍କୁ ଯେଉଁ ଡାକ୍ତର ଚିକିତ୍ସା କରିଥିଲେ ତାଙ୍କୁ କୃତଜ୍ଞତା ଜଣାଇଥିଲେ । ସେହିପରି ହସ୍ପିଟାଲର କତୃପକ୍ଷ ଏବଂ ସହଯୋଗ ହାତବଢାଇ ସୁସ୍ଥ କରିଥିଲେ ସେମାନେ ସମସ୍ତେ ଧନ୍ୟବାଦର ପାତ୍ର ଅଟନ୍ତି ବୋଲି କହିଛନ୍ତି । ମାନ୍ୟବର ମୁଖ୍ୟମନ୍ତ୍ରୀ ଶ୍ରୀଯୁକ୍ତ ନବୀନ ପଟ୍ଟନାୟକଙ୍କ ଆଶୀର୍ବାଦରୁ ୮୫ ବର୍ଷ ପରିଣତ ବୟସରେ କରୋନା ସହିତ ଯୁଦ୍ଧ କରି ଜୟଯୁକ୍ତ ହୋଇଛନ୍ତି ଏବଂ ବର୍ତ୍ତମାନ ଘରକୁ ଫେରିଥିବା ହେତୁ ସମସ୍ତେ ଖୁସି । ମୁଁ ସମସ୍ତଙ୍କୁ ଧନ୍ୟବାଦ ଦେବା ସଙ୍ଗେ ସଙ୍ଗେ ଶ୍ରୀ ଶମ୍ଭୁ ପଣ୍ଡାଙ୍କ ଦୀର୍ଘାୟୁ କାମନା କରୁଛି ବୋଲି ଓଡ଼ିଶା ବିଧାନ ସଭା ବାଚସ୍ପତି ଡଃ ସୂର୍ଯ୍ୟ ନାରାୟଣ ପାତ୍ର କହିଛନ୍ତି।
